《送李本存归江西新喻州本存儒学教授历省掾为御史所论改温州海隅巡尉赋三律赠之 其一》
元代·叶颙

又携书剑过江西，长铗三弹一振衣。风景不殊人自老，江山有异鹤空归。

闲云仍旧封吟榻，流水依前护钓矶。去去乡关莫回顾，春风吹老故园薇。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。